Title: ประกาศแก้ไขพระราชบัญญัติรถลาก

ประกาศ

ประกาศ
แก้ไขพระราชบัญญัติรถลาก

                   มีพระบรมราชโองการในพระบาทสมเด็จพระปรมินทรมหาจุฬาลงกรณ์ 
พระจุลจอมเกล้าเจ้าอยู่หัว ดำรัสเหนือเกล้าเหนือกระหม่อมว่า
ตามประกาศแก้ไขพระราชบัญญัติ
รถลาก รัตนโกสินทรศก ๑๒๐ ซึ่งลงวันที่ ๒๕ พฤษภาคม
รัตนโกสินทรศก ๑๒๔ นั้น กำหนดไว้ว่า
ให้รับจดทะเบียนรถลากชั้นที่ ๑ ได้เพียง ๒๐๐ รถ บัดนี้
ทรงพระราชดำริเห็นว่า สมควรจะยกเลิก
การที่จำกัดจำนวนรถนั้นเสีย จึงทรงพระกรุณาโปรดเกล้า ฯ
ให้ประกาศให้ทราบทั่วกันดังต่อไปนี้

                   มาตรา ๑  คำว่า
"อนึ่งใบอนุญาตที่จะออกให้รถชั้นที่ ๑ นั้น ในชั่วคราว ๔ เดือน 
อย่าให้เกินกว่า ๒๐๐ รถ" ซึ่งมีอยู่ท้ายมาตรา ๘
ในประกาศลงวันที่ ๒๕ พฤษภาคม รัตนโกสินทร
ศก ๑๒๔ นั้น แต่นี้ไปให้เป็นอันยกเลิก

                   มาตรา ๒ 
ประกาศนี้ให้ใช้ได้ตั้งแต่วันที่ ๑ เมษายน รัตนโกสินทร์ ศก ๑๒๗ 
เป็นต้นไป
                   ประกาศมา ณ วันที่ ๑๕ เดือนมกราคม รัตนโกสินทรศก ๑๒๖ เป็นวันที่
๑๔๓๐๙ ในรัชกาลปัจจุบันนี้

                                                                   อัมพิกา/แก้ไข
                                                                   ๖/๒/๔๕
                                                                         A